
loarea acestei piese vestimentare 
este neagră în zonele etnografice de 
la nord de Mureş şi albă la sud de 
Mureş. Excepţie face subzona Gura- 
honţ, unde laibărul este de culoare 
albastră. 


Piesele comune, purtate şi de bărbaţi 
şi de femei iarna, sunt pieptarele şi 
cojoacele, cu variantele lor zonale, şi 
sumanele, lungi sau scurte. Dife- 
renţa între cele lucrate pentru băr- 
baţi sau pentru femei era dată de 
croi şi de ornamentică. 


MaxiMina 


Cojoacele din judeţul Arad au fost 
confecţionate iniţial din piele de oaie 
sau de miel în culoarea lor naturală, 
abia mai târziu, şi numai în anumite 
centre, pielea fiind vopsită în negru. 
Croiul cojocului a fost unul unitar. 
Majoritatea cojoacele femeieşti au 
fost scurte, fără mâneci, tăiate în 
faţă, încheiate cu o panglică sau cu 
cheutori, iar cele bărbătești mai 
lungi. Pieptarele erau fără mâneci şi 
răscroite la gât. Unele se încheiau pe 
umăr şi sub braţ altele se trăgeau 
direct pe cap. 


Fotografiile din perioada interbelică, 
azi cu valoare documentară, înregis- 
trează schimbările ce au avut loc în 
timp. Vechiul port tradiţional conti- 
nuă să fie îmbrăcat în unele sate de 
către bătrâni, atât duminica cât şi de 
sărbători, în vreme ce tinerii îl poar- 
tă adesea pe scenă. 


M.D. 


+ În data de 23 februarie 2023, ora 18, în Aula Facultăţii de Teologie Ortodoxă din Arad, va avea loc lansarea cărţii 


Capete Filocalice, urmată de conferinţa intitulată „Ucenicii lui Evagrie şi învăţăturile Patericului”, susţinute de 


Preacuviosul Părinte Agapie Corbu, stareţul Schitului „Buna-Vestire” din Almaş. 


ez 


* A trecut la Domnul preotul Emil Roman, cel care între 1966-2008 a fost sluji- 
tor la Altarele Catedralei Vechi şi al Bisericii Micălaca veche. În perioada 1997- 
2008 a fost profesor şi director la Seminarul Teologic Ortodox Român din Arad, 
iar în 1991 este primul decan interimar al nou-înfiinţatei Facultăţi de Teologie din 
Arad. (sursa: arhiepiscopiaaradului.ro) 


* În perioada 5 martie 2023 — 29 aprilie 2023, se va desfăşura, în Arhiepiscopia 
Aradului, proiectul misionar „Urcuş spre Inviere”, concurs între parohiile din 
cuprinsul Arhiepiscopiei Aradului şi, de asemenea, între şcolile gimnaziale şi li- 
ceale din cuprinsul Judeţului Arad, cu două secţiuni: secţiunea „Muzică biseri- 
cească” şi secţiunea „Glas de toacă”. (sursa: arhiepiscopiaaradului.ro) 


MONAII "A AGHIORITUL 


ne recomandă 


TREZVIA ȘI LUCRAREA 
LA PĂRINȚII AGHIORIŢI DIN SECO 


MONAH SIMEON AGHIORITUL 
Trezvia şi lucrarea lăuntrică la părinții aghioriţi din secole- 
le XIX-XX 


Cartea de față, exploatând scrierile Părinților vremurilor din urmă, încearcă să ne 
grăiască, nouă celor de azi, despre rugăciunea lui lisus într-o limbă pe care o înţele- 
gem şi să ne mijlocească experienţa duhovnicească a Părinților tuturor veacurilor. 
Lucrarea lăuntrică este urmărită atât în aspectele ei practice, cât şi teologice, pornind 
de la Sf. Nicodim, care reprezintă un reper pentru literatura bisericească şi aghiorită, 
precum şi de la textele cuvioşilor Stareţi Siluan Athonitul şi Sofronie de la Essex, Pai- 


sie Aghioritul, Porfirie Kavsokalivitul, Emilianos Simonopetritul şi alţii. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor 

Maxima 


Foaie ortodoxă pentru sufle 


Sfinţii 
saptamanii 
D 19 - DUMINICA E 
INFRICOȘATEI JUDECAȚI 
Sf. Ap. Filimon, Arhip şi Apfia; Sf. 
Mc. Filoteea din Atena; Sf. Cuv. 
Teodor de la Sanaxar 


L 20 - Sf. Ier. Leon al Cataniei şi 
Agaton, papă al Romei (Sinodul 
VI Ecumenic), Sf. Cuv. Visarion 
cel Mare (de la Pateric); Sf. Noi 
Mc. Macarie şi 34 de monahi ucişi 
de luterani la mănăstirea Valaam; 
PEȘTE, LAPTE, OUA 


M 21 - Sf. Cuv. Timotei din Biti- 
nia 

- Mărt. Mitropolitul Vasile Lăză- 
rescu al Banatului (1969) 


Mi 22 - Sf. Me. din Evghenia - 
aflarea moaştelor; Sf. Cuv. Atana- 
sie Mărturisitorul; Sf. ler. Teles- 
for, papă al Romei 
- Protosinghel Petroniu Tănase 
de la Prodromu (2011); PEȘTE, 
LAPTE, OUĂ 


J 23 - Sf. Sf. Mc. Policarp al 
Smirnei; Sf. Mc. Pangratie şi 
Teodora, părinţii Sf. Policarp; Sf. 
Cuv. Gorgonia, sora Sf. Grigorie 
Teologul 


V 24 - Întâia şi a doua aflare 
a capului Sf. loan Botezăto- 
rul; Sf. Cuv. Erasm de la Pe- 
cerska; 

- Mărt. Mon. Tatiana Răduleţ 
(1986); PEŞTE, LAPTE, OUĂ 


S 25 - Sf. Ier. Tarasie al Constan- 
tinopolului; Sf. Constanţa - fiica 
Sf. Imp. Constantin cel Mare 
- Mărt. Mon. Nicodima Vasilache 
(1991) 


Paul Evdokimov 


Cine eși Tu? 


„Tu, Cel pe Care sufletul meu Îl iubeşte...” 


Deasupra vacarmului 
din lume, dacă ştim să 
ascultăm, sensul lucru- 
rilor ne pune întrebări. 
Mai mult ca oricând, 
existenţa umană com- 
portă exigenţa unei ine- 
vitabile limpezimi, pune 
unica întrebare serioasă 
care s-ar putea adresa 
oricărui om. lar omul 
credincios al acestui 
veac este invitat să spu- 
nă ce este Dumnezeu. 


Această întrebare este 
revelatoare şi, pentru 
om, este un mod deai 
se spune şi lui: cine eşti 
tu? 


Cel care ar răspunde: 
Dumnezeu este Creator, 
Providenţă, Mântuitor 
nu face decât să reia 
capitolele unui manual 
sau mărturiseşte o dis- 
tanţă între Dumnezeu şi 
el, căci Dumnezeu nu 


este Totul pentru acel 
om. Sf. Ioan Scărarul 
spunea că trebuie să- 
L iubim pe Dumne- 
zeu cum îşi iubeşte 
logodnicul iubita. Un 
îndrăgostit, un pasionat 
de ceva ar spune: 
„Pentru mine ea este 
totul!... este viaţa 
mea!... în afara ei nu 
există nimic!... restul nu 
contează!”. Sf. Grigorie 
de Nyssa, în culmea 


Nr. 6/2023 


uimirii sale, lasă să-i scape acest sus- 
pin: „Tu, Cel pe Care sufletul meu Îl 
iubeşte...” 


Însă tradiţia patristică renunţă la 
orice definiţie, fiindcă Dumnezeu Se 
află dincolo de orice cuvânt ome- 
nesc: „conceptele creează imagini 
false ale lui Dumnezeu, doar uimirea 
poate sesiza ceva”, mărturiseşte ace- 
laşi Sf. Grigorie. 


Dificultatea nu este mai mică nici în 
cazul omului. Ea îl face pe Teofil al 
Antiohiei să spună: „Arată-mi omul 
din tine şi eu ţi-L voi arăta pe Dum- 
nezeu din mine!” Taina Divinităţii se 
reflectă în oglinda care este omul. De 
aceea vorbeşte Sf. Ap. Pavel despre 
omul cel tainic al inimii. 


MaxiMina 


Iar atunci când aceste două fiinţe 
tainice, Dumnezeu şi omul, se întâl- 
nesc aici, viaţa spirituală izvorăşte în 
„păşunile inimii”, în spaţiile ei libere. 
„Ce e mai minunat între Dumnezeu 
şi sufletul omului este faptul de a 
iubi şi a fi iubit”, afirmă marii îndu- 
hovniciţi. El ne este mai intim decât 
noi înşine. Iar la acest nivel de pro- 
funzime, de uimitoare apropiere faţă 
de noi, Dumnezeu Îşi întoarce 
faţa către om şi-i spune: „Eu 
sunt sfânt”. EI alege dintre numiri- 
le Lui pe cea care Îl ascunde cel mai 
mult. Înţelepciunea, puterea, chiar 
iubirea pot să întâlnească similitu- 
dini, dar sfinţenia nu are nicio analo- 
gie aici, pe pământ. Ea nu poate fi 
măsurată ori comparată cu nicio rea- 
litate din această lume. De aceea, 


când se arată, sfinţenia lui Dumne- 
zeu provoacă în om un fior sacru, 
sentimentul irezistibil faţă de „ceea 
ce este cu totul altceva”. 


„Adânc pe adânc cheamă”. Dumne- 
zeu Se îndreaptă spre om, îl smulge 
din neant şi îl cheamă să-şi depă- 
şească propria condiţie. Dumnezeu 
spune oricărui suflet: „Așază-mă ca o 
pecete pe inima ta, poartă-mă pe 
mâna ta ca pe o brățară! Căci iubirea 
ca moartea e de tare...”. De aceea 
Scriptura ne face să auzim: „Fiţi 
sfinţi precum Eu Însumi sunt sfânt.” 


Poezie 


Deschide-ţi, 


L] 


frate, 


Ioan Marini 


Deschide-ţi, frate, inima, din nou te cheamă Domnul, 
0, vino, vino nu mai sta şi las-acuma somnul! 
Trezeşte-te, iubitul meu, tu dormi în greu păcat, 
de vine moartea, eşti pierdut, muri-vei neiertat! 


O, nu mai sta nepăsător de mântuirea ta, 
ci-ntoarce-te şi, blând, Hristos azi te va lumina! 
Iubitul meu, ascultă azi de glasul cel duios, 
deschide-I cald inima ta, să intre-n ea Hristos! 


Nu te-ntreba, iubitul meu, că ce-ai să-I spui acum, 
zi: Doamne, sunt un păcătos întârziat pe drum; 
şi-acum, Te rog, plângând amar, să-mi ierţi păcatul meu, 
ridică-mă-n iubirea Ta, să merg spre cerul Tău! 

MaxiMina 


Portul popular din zona Aradului 


După ce am admirat varietatea 
portului popular din toate zonele 
țării, a venit vremea să ne întoar- 
cem acasă, aşa că de această dată 
vom admira portul popular din zo- 
na Aradului. Portul tradiţional fe- 
meiesc este compus din spătoi, poa- 
le, zadie sau cârpă de încins, laibăr, 
cojoc, cot după cap şi, iarna, şubă. 
Fetele de măritat purtau cerc pe cap 
(cunună), iar femeile măritate, câr- 
pă sau cot. La gât - mărgele şi bani 
de argint, prinşi pe sârmă, cunos- 
cuţi sub numele de bani la grumaz. 


Cămaşa, numită în graiul local 
„spătoi”, se lucra în vremuri trecute, 
excusiv din cânepă groasă. Mai re- 
cent, s-a răspândit pânza învăluită 
ţesută din fir de cânepă şi fire mai 
groase de bumbac. Felul acesta de 
pânză duce la denumirea locală de 
pânză cu „cinari”. Croiala spătoiului 
se caracterizează prin faptul că atât 
spatele cât şi faţa sunt croite dintr-o 
singură bucată de pânză în care este 
tăiat la gât un decolteu pătrat. Mâ- 
necile croite larg sunt încreţite şi 
sus la umeri şi jos la 
„pomnari” (manşete). Caracteristice 
cămăşii sunt umeriţele, două bucăţi 
dreptunghiulare de pânză, împodo- 
bite cu motive decorative, aplicate 
pe umeri. Ornamentaţia este plasa- 
tă pe umeriţe şi de-a lungul mâne- 
cii. Culorile cel mai des folosite sunt 
negru şi roşu. La cămăşile de Șicula, 
deseori, şirul se prezintă sub forma 
unor buchete de flori mai distanţa- 
te. Cheiţele late de 3-4 cm au aspect 
de dantelă şi unesc foile mânecii de 
la umăr până la pumnari. Forma 
mai nouă, purtată în depresiunea 
Gurahonţului, are părţi componen- 
te răscroite şi este deschisă in faţă 
pe toată lungimea cămăşii cu orna- 
mentaţie de o parte şi de alta a des- 
chizăturii. 


Specifice judeţului Arad sunt poale- 
le lungi până la glezne şi foarte 
largi. Confecţionate din acelaşi ma- 
terial cu spătoaiele, ele erau croite 
din câte 6-7 laţi de pânză, împături- 
te în pături dese, de 4-5 cm. În par- 
tea de sus, încreţiturile erau prinse 
într-o pânză îndoită, numită 
„pumnată”. Ornamentele, executate 


cu aţă colorată sau cu alb, erau apli- 
cate pe pumnată, la marginea de jos 
şi la locul de îmbinare a laţilor. În 
partea de jos poalele se terminau fie 
cu tazle (cusături ornamentale com- 
pacte), fie cu cipcă (dantelă croşeta- 
tă). Peste poale, în faţă se purta un 
şorţ din bumbac alb ţesut în casă, 
numit „zadie” sau „cârpă”. Orna- 
mentaţia şorţului este plasată în 
partea de jos. Iniţial poalele au fost 
purtate ca „fuste”, având dedesubt 


alte poale mai puţin largi, pentru ca, 
după apariţia fustelor de stofă şi 
mătase, să se transforme în jupoa- 
ne, purtate, în mai multe rânduri, 
doar pe dedesubt. In locul acestor 
zadii, pe Valea Mureşului, în satele 
plasate între dealurile Lipovei şi în 
Câmpia Vingăi, s-au purtau fie două 
cătrânţe, fie cătrânţă şi opreg. 


O piesă vestimentară femeiască 
foarte răspândită de pe la sfârşitul 
secolului al XIX-lea a fost laibărul 
sau zobonul, din catifea sau mătase, 
croit scurt, strâmt pe corp şi puter- 
nic răscroit în faţă. 


Şurţul (şorţul) de mătase a intrat în 
port concomitent cu laibărul. Dese- 
ori, atât laibărul, cât şi şurţul erau 
confecţionate din acelaşi material, 


peste care se purta o cârpă mare, 
înflorată, cu care femeia se lega în- 
crucişat peste piept, înnodând-o la 
spate, numită „cotul de după cap”. 


Costumul femeiesc din zona Aradu- 
lui face parte din puţinele costume 
populare la care nu există o piesă 
specială pentru încins mijlocul. În 
loc de brâu, costumul este strâns în 
partea de sus a poalelor de pomna- 
tă. Pe pomnată apar motive orna- 
mentale asemănătoare cu cele de pe 
cămasă. 


Costumul tradiţional bărbătesc 
este compus din cămaşă, izmană 
largă, zobon negru cu bumbi meta- 
lici, iar iarna cojoc şi şubă. Pe cap 
vara purtau cloape, iar iarna căciuli 
de miel. În picioare iniţial au purtat 
opinci, iar mai târziu cizme cu tu- 
reac tare. 


Din vechea cămaşa bătrânească, 
croită dintr-o foaie, tip tunică, netă- 
iată la umeri, în secolul al XIX-lea 
au apărut două noi variante, care s- 
au păstrat până azi: cămaşa cu plat- 
că dreaptă, cu guler pe lângă gât şi 
mâneci largi, libere la extremitatea 
inferioară, şi cămaşa cu platcă în- 
creţită, cu guler răsfrânt şi mâneci 
largi terminate cu manşete. După 
lungime, în judeţ s-a purtat, în tre- 
cut, cămaşa scurtă şi cămaşa până 
la pulpe sau chiar până la genunchi, 
ultimele două în părţile bănăţene 
ale judeţului Arad. Tehnicile de or- 
namentare sunt aceleaşi ca şi la că- 
maşa femeiască. Pe o arie largă, 
ornamentaţia la cămăşile bărbătești 
a fost lucrată alb pe alb, însă în une- 
le sate întâlnim şi broderii realizate 
cu aţă colorată. 


Brâul de lână, cureaua cu ţinte şi 
chimirul sunt prezente mai ales în 
partea bănăţeană a judeţului, în 
care s-a purtat cămaşa lungă. Cu- 
reaua lată din piele, tip chimir, o 
găsim şi în portul din zona moţeas- 
că a judeţului. 


Purtat peste cămașă, laibărul de la 
costumul bărbătesc de sărbătoare 
este în unele locuri scurt până la 
talie, în altele lung până la şold. Cu- 

Mărturisitorii 


Învățătorul IOAN MARINI, 


MaxiMina 


o viaţă de apostol (3) 


Schimbător de vieţi 


Prin harul şi pronia lui Dumnezeu, 
în loc de închisoarea propriu-zisă, 
Ioan Marini a fost trimis la școala 
de reeducare pentru minori din 
Galaţi. Acolo exista chiar o secţie 
pentru copiii condamnaţi pentru 
fapte penale. Într-o zi, directorul 
închisorii i s-a adresat: 


- Am auzit că dumneata eşti învă- 
țător şi ai ajuns aici din motive 
religioase. Aici avem o misiune 
greu de îndeplinit, întrucât aceşti 
minori au un comportament foarte 
greu de stăpânit. Aş vrea să ni te 
alături şi să te ocupi de educaţia 
lor. 


- Bine, a fost răspunsul. 
- Mergem să vedem copiii. 


Când au ajuns la uşa clasei, dinăun- 
tru se auzeau zgomote şi bufnituri. 
Când au deschis uşa, copiii au în- 
cremenit la vederea unui străin, 
alături de profesorul lor. O linişte 
deplină s-a așternut, apoi profeso- 
rul le-a spus că se va ocupa de ei 
într-un mod mai deosebit, apoi a 
plecat. După ce s-au aşezat, loan 
Marini a început investigația, ca să 
ştie cum să procedeze cu ei. S-a 
apropiat de sufletele lor, le-a deve- 
nit prieten, şi astfel s-a creat o pun- 
te de legătură. Roadele au început 
să apară: copiii îl ascultau, iar la 
ora de religie au învăţat de copilă- 
ria Domnului Hristos şi despre Jer- 
tfa Sa şi pentru ei, ca să devină mai 
buni şi mai cuminţi. Copiii erau 
receptivi şi răspundeau la întrebări. 


Aşa a trecut timpul şi se apropia 
eliberarea lui Marini. Directorul l-a 
căutat şi şi-a arătat admiraţia că 
învățătorul transformase nişte copii 
din sălbatici şi de nestăpânit, în 
mieluşei. I-a mulțumit, dar Marini i 
-a răspuns: 


- Mulţumirea să o aduceţi lui 


Dumnezeu Care, prin puterea Du- 
hului Sfânt, i-a îmblânzit pe aceşti 
sărmani copii. Eu nu am făcut de- 
cât să le vorbesc despre iubirea 
Mântuitorului Hristos, Care a îm- 
blânzit în vremea Sa oameni mult 
mai răi decât ei. Dacă doriţi binele 
acestor copii, continuaţi ceea ce 
am început, iar ca să aveți succes, 
întoarceți-vă la Dumnezeu, cerce- 
taţi Scriptura, ca să deveniți un 
bun exemplu pentru ei. Când veți 
apărea cu Scriptura în şcoală, 
atunci nu veți mai folosi nuiaua ca 
mijloc de educare. Aceşti copii sunt 
lipsiţi de dragostea celor din jur. 
Incercaţi să le-o redați şi veţi reuşi. 


O altă mărturie a puterii lui Dum- 
nezeu prin oamenii care i Se dăru- 
iesc total este următoarea: 


În a doua zi de Paşti, 1940, ostaşii 
din Apahida, jud. Cluj îl aşteptau pe 
Ioan Marini să le vorbească. Pe pe- 
ronul gării era multă lume. Atunci, 
folosind acest prilej ca şi în alte 
dăţi, el se urcă pe o bancă şi începe 
să vorbească mulţimii. Lumea, cu- 
rioasă, se strânge în jurul lui. Înce- 
pe să le explice despre moartea şi 
Învierea Domnului Hristos. Apar şi 
alte trenuri, iar nou-veniţii încep şi 
ei să-l asculte. Mecanicii şi impie- 
gaţii stau şi ei înmărmuriţi de cele 
ce li se spunea, până când Ioan Ma- 
rini îşi dă seama că se oprise circu- 
laţia trenurilor şi atunci îşi încheie 
cuvântul. 


Jertfă până la capăt 


Însă mai impresionant în viaţa sa a 
fost modul jertfelnic în care a înţe- 
les să se dăruiască total lui Dumne- 
zeu, iar astfel, harul Duhului Sfânt 
a putut să lucreze în viaţa lui şi, 
prin el, în viaţa a sute de oameni. 


În 1946, în timpul cumplitei secete, 
a făcut o călătorie misionară în 
Moldova cu mai mulţi ostaşi. Pen- 
tru că greul şi foametea aduseseră 
oamenii la disperare, Marini şi câţi- 


va însoțitori au început să umble 
din sat în sat şi să-i întărească pe 
oameni. Au încercat şi să adune 
ajutoare, dar nu s-a putut prea 
mult, căci războiul numai ce se ter- 
minase şi fiecare simţea greul. Așa- 
dar, mângâierea a dat-o prin dra- 
goste şi cuvânt. 


Zbuciumat de cele ce văzuse în 
Moldova, Ioan Marini a înţeles că 
ajutorul nu vine doar din a vorbi 
despre Dumnezeu, ci şi din a le ară- 
ta dragostea Sa. Aşa că, la întoarce- 
rea în Ardeal, a încercat să plaseze 
copii moldoveni în familii mai în- 
stărite din părţile sale. El însuşi 
aduce câţiva copii în satul natal şi 
în casa familiei. 


Însă prin copiii secetei a intrat în 
casa Marini şi tifosul, care în câteva 
săptămâni a doborât mai multe 
vieţi, printre care şi cea a învăţăto- 
rului Ioan Marini şi a părinţilor săi. 
Jerifa fusese dusă până la capăt, 
aşa cum văzuse la dascălul său, pr. 
Iosif Trifa. 


În încheiere, nu pot să spun decât 
că, trăind cu această memorie a 
unchiului meu, de fiecare dată când 
mergem la Săsciori pentru parastas 
simt o mare bucurie şi nădejde, la 
fel ca şi în orice alt moment de 
cumpănă, gândindu-mă la el. Viaţa 
lui îmi aminteşte că turma cea mică 
a lui Hristos va birui întotdeauna. E 
o mare binecuvântare să preţuim 
jertfa înaintaşilor, să desprăfuim şi 
să cercetăm vieţile mărturisitorilor. 
Jertfa lor este o mare taină, atât 
înaintea lui Dumnezeu, cât şi pen- 
tru noi, cei care încă mai luptăm, 
căci lucrarea începută cu aceşti 
martiri o va desăvârşi Dumnezeu în 
cei de acum, dacă vor răspunde 
„prezent”. Privind la viaţa lor, să ne 
trezim, să ne aflăm rostul şi lucra- 
rea pentru care Dumnezeu ne-a 
trimis în această lume. (sfârşit) 


Andrei-Anania 

Născut în 1914 în părţile Brăilei, 
din părinţi credincioşi pe nume 
Nicolae si Chiriacuţa, tânărul lus- 
tin, cum se numea din Botez, a fost 
dat de mic la învăţătură. Fiind foar- 
te iscusit la minte, a reuşit să termi- 
ne cu bine mai multe facultăţi: Aca- 
demia comercială, Filosofia, Litere- 
le, Dreptul şi Teologia. A fost direc- 
tor şi apoi ministru adjunct la Mi- 
nisterul Economiei Naţionale. A 
scris şi o carte intitulată Moment 
filosofic, apărută în 1947, în Româ- 
nia deja comunistă. În ea se găsesc 
cuvinte îndrăzneţe despre libertate. 
El scrie: „Libertatea sufletească 
nu se poartă numai pe căile 
minţii, pentru a fi etalată în 
raționamente şi formulată în 
teorii — ea ţinând, în primul 
rând, de realizarea de sine, pe 
care nimic în lume nu o poate 
împiedica, în afară de noi 
înşine.” 


Odată, pe când era în portul Con- 
stanţa, a văzut o tânără care stătea 
plângând pe un geamantan. Aceas- 
ta se numea Mioara, era dintr-o 
familie de țărani săraci cu zece copii 
şi se întorcea în ţară după ce lucra- 
se trei ani ca balerină în străinătate. 
Ea adusese în bagaje haine pentru 
fraţii săi şi nu mai avea suficienţi 
bani ca sa plătească vama. Atunci a 
apărut Iustin care a întrebat-o de ce 
plânge şi aflând despre necazul ei, a 
zis că îi dă el bani pentru vamă şi 
pentru biletul până acasă, apoi i-a 
cerut adresa, zicându-i ca o să se 

Oamenii lui Dumnezeu 


PĂRINTELE IUSTINIAN 
GEORGIAN 


Ministrul ajuns monah 


mai întâlnească. După o săptămâ- 
nă, Mioara fiind la câmp cu tatăl 
său care ara, alături de ei a oprit o 
limuzină neagră din care a coborât 
Iustin. Tânăra s-a speriat, a crezut 
ca acesta a venit să-şi ceară banii 
înapoi, dar el a peţit-o de la tatăl 
său, căci voia ca luându-o în căsăto- 
rie, să o salveze din deşertăciunea 
lumii, şi nu a fost refuzat. El însă i-a 
zis fetei că vrea ca ei doi să trăiască 
în feciorie. 


Cununia a avut loc la Bucureşti, la 
Catedrala Patriarhală. La slujbă, cei 
doi miri au fost îmbrăcaţi obişnuit. 
Mioara se gândea că după slujbă va 
urma o masă mare, ca la orice nun- 
tă. De faţă erau şi colegii lui Iustin 
de la minister. Insă el a trimis-o 
acasă să facă nişte cartofi fierţi, iar 
pe colegi i-a lăsat la un restaurant, 
unde le-a plătit o masă mare, apoi s 
-a întors acasă. Acolo ea fiersese 
cartofi, îi tăiase felii şi îi aşezase în 
formă de floare pe o farfurie, pu- 
nând in mijloc o lumânare. Când a 
venit acasă, Iustin s-a bucurat şi a 
zis : „Să ştii că lui Dumnezeu Ii 
place să începem căsnicia cu 
smerenie”. 


Au trăit în camere separate, numai 
la masă stând laolaltă. Iustin era 
foarte aspru şi exigent cu sine, dar 
impunea şi rânduială în casă, pen- 
tru ca ei să-şi ducă nevoinţa curăţiei 
până la capăt. şi păzea simţurile ca 
să nu primească nici cea mai mică 
umbră de sminteală. 


O mare virtute a lui era milostenia. 
Dădea săracilor tot ce avea, până şi 
hainele de pe el. Cum vedea un om 
lipsit pe stradă, îi punea în buzunar 
o sumă de bani. lar dacă nu avea 
bani la el, îi trimitea bani acasă, a 
doua zi. Câteodată lua câte un sărac 
cu el, se dezbrăca în lift și îi dădea 


hainele şi încălțămintea. Venea de 
multe ori aproape dezbrăcat acasă. 
Zadarnic îl certau soţia, rudele, pri- 
etenii. Când lua salariul, se ducea în 
Pantelimon, cartier de oameni să- 
raci, îşi descosea buzunarele şi lăsa 
să-i cadă în urmă banii. Oamenii 
săraci ajunseseră să-l cunoască şi să 
-l aştepte când ştiau că e ziua lui de 
salariu. Iar când vedea o înmor- 
mântare de oameni simpli din carti- 
erele sărace, se ducea să-i ajute cu 
bani şi pe urmă pleca repede, ca 
aceştia să nu aibă timp să-i mulţu- 
mească şi să-l întrebe cine este. 


Dar sufletul său nu-şi afla odihnă în 
lume. Mereu singuratic, mereu dor- 
nic de linişte, de biserică, de rugă- 
ciune. Nici cinstea, nici banii, nici 
hainele bune, nici rudele şi prietenii 
nu-l puteau mulțumi. Sufletul său 
dorea să slujească lui Hristos. 


În anul 1950 Iustin s-a sfătuit cu 
soţia şi au plecat amândoi la mă- 
năstire, el la Cernica și ea la Ţigă- 
neşti. De acum viaţa lui s-a schim- 
bat din zi în zi. Nelipsit de la biseri- 
că, îmbrăcat ca cel mai de pe urmă 
frate, cu haine rupte, tăcut şi sme- 
rit, îi întrecea pe toţi. Se ruga, se 
bucura, asculta, mergea şi făcea 
toate ascultările tăcând. Apoi a fost 
călugărit cu numele de Iustinian. 
Nevoinţa sa de chilie nimeni n-o 
ştia. Un lucru ştiau părinţii: că el 
era cel mai sărac şi mai smerit din- 
tre toţi. Făcea ascultare la biserică, 
la bucătărie, la cancelarie. A vrut să 
rămână simplu monah şi să duca o 
viaţă cât mai modestă. Chilia lui nu 
era niciodată încuiată, căci era păzi- 
tă de săracii pe care îi miluia cu tot 
ce avea. Mânca o dată pe zi, după 
asfinţitul soarelui, cartofi copţi. 
Dormea pe o scândură acoperită cu 
o rogojină, iar pe rogojină presăra 
bolduri. Odată, fiind întrebat de ce 

face aşa, smeritul nevoitor a răs- 
puns: „Ca să nu dorm mult, căci 
somnul mă duce în iad”. 


Însă plecarea lui de la minister a 
stârnit o vâlvă mare. Era în primii 
ani ai instalării regimului comunist 
ateu, aşa încât intrarea unui minis- 
tru în viaţa monahală a provocat 
mânia celor de la putere. Drept ur- 
mare, părintele Iustinian a cunoscut 
până la urmă şi calvarul temniţelor 
comuniste, unde a fost purtat din 
închisoare în închisoare şi supus la 
chinuri grele. Era dus iarna prin des- 
culţ prin zăpadă, cu capul descope- 
rit, fiind lovit şi întrebat: „Banditule, 
mai vrei să fii călugăr?”. L-au chinuit 
şi în alte feluri, pentru a termina mai 
repede cu el, încât din închisoare a 
ieşit bolnav de cancer la plămâni. 
Dar el nu a apelat la doctori. De ace- 
ea unii îl numeau „călugărul nebun”. 


Însă, pentru smerenia, suferinţele şi 
milostenia lui, Părintele Iustinian a 
dobândit darul înainte-vederii. În 
primăvara anului 1961, în timpul 
Postului Mare, el a spus părinţilor 
din mănăstire: 


— Peste trei săptămâni, în duminica 
Tomii, la ora opt dimineaţa, eu mă 
voi duce din lumea aceasta! 


Părinţii, unii credeau, alţii spuneau: 
„este înşelat de vrăjmaşul”. Dar pă- 
rintele Iustinian se pregătea de cale 

lungă. S-a mărturisit din copilărie, s- 
a împărtăşit, s-a iertat cu toţi şi 
aştepta cu bucurie luna, ziua și cea- 
sul dinainte ştiut. Ba a chemat şi pe 
monahia Ilustina de la Ţigăneşti. Dar 
ea, greu bolnavă, nu a putut veni la 
Cernica. 


— Să nu alergi la doctor, i-a scris 
părintele Iustinian. Un singur Doc- 
tor avem, pe Hristos. Strigă la Ma- 
rele Doctor! 


În ajunul Duminicii, cu câteva cea- 
suri înainte de plecare, a venit la chi- 
lia părintelui Iustinian un creştin de 
la câmp: 


— Părinte, tare ne bate Dumnezeu cu 
secetă. De două luni nu plouă. Se 
strică toată recolta din cauza păca- 
telor noastre. 


— Nu te întrista, frate... Mâine ne 
despărțim. Şi de voi avea har înain- 
tea Celui de Sus, mă voi ruga lui 
Dumnezeu să trimită ploaie pe pă- 
mânt. Numai să ne rugăm. 


Și iată că proorocia părintelui Iusti- 
nian s-a împlinit întocmai. A doua zi, 
de Duminica Tomii, când clopotele 
sunau pentru Sfânta Liturghie, pă- 
rintele Iustinian şi-a dat duhul în 
mâinile lui Dumnezeu. Era 16 Aprilie 
1961. Tot soborul mănăstirii s-a ui- 
mit de sfârşitul său. La înmormânta- 
re era arşiţă şi zăpuşeală mare. Însă 


din ceasul când părinţii au slobozit 
trupul părintelui Iustinian în mor- 
mânt, Domnul s-a milostivit, a îm- 
brăcat văzduhul cu nori şi a plouat, 
cu mici întreruperi, timp de 40 de 
zile. Toţi au dat slavă lui Dumnezeu 
pentru o minune ca aceasta. 


Cu o zi înainte de a se face parastasul 
părintelui Iustinian de 40 de zile, 
maica Iustina, foarte bolnavă, voia 
să se ducă la operaţie. In noaptea 
aceea însă i s-a arătat Sfântul Ierarh 
Calinic şi i-a zis: 


— Pentru părintele Iustinian te vin- 
dec! Şi minunea s-a făcut. A doua zi s 
-a simţit vindecată definitiv şi a venit 
la parastas. 


Maica lustina a dus şi ea o viaţă de 
sfinţenie. A fost anchetată şi chinui- 
tă, dar nu şi-a pierdut credinţa, căci 
le spunea celor ce o torturau : „Puteţi 
să faceţi ce vreţi. Eu tot cu Dumne- 
zeu rămân, nădejdea mea este în 
lumea de dincolo, nu în cea de aici.” 
A fost alungată din mănăstire şi ulti- 
mii ani i-a trăit în lume, dar şi aşa 
era căutată de mulţi pentru sfat, căci 
era foarte sporită duhovniceşte. Şi ea 
şi-a cunoscut dinainte sfârşitul pă- 
mântesc şi a adormit la 26 iulie 
1085. 


1.G. 


Minunea supravieţuirii 
unui copil 


La 8 zile de la înfricoşătorul cutremur ce a avut loc în 
Turcia şi Siria şi în urma căruia au murit peste 
40.000 de oameni, între dărâmături a fost găsit viu 
un băieţel de 5 ani. El a fost întrebat cum a reuşit să 
supravieţuiască atâta timp fără mâncare. Băiatul le-a 
spus pompierilor că un bărbat îmbrăcat în alb a venit 
lângă el în tot acest timp, l-a hrănit şi i-a dat apă. 
Apoi a plecat. Minunea a fost aflată în toată lumea, 
iar reacţiile multora dintre cei care comentează 
această întâmplare au fost că Dumnezeu l-a hrănit 


pe copilaş. 

Ce sunt epitaful, aerul şi procoveţele? 


VĂLURILE 
LITURGICE 


In ansamblul broderiilor _cultice, 
epitafurile, aerele şi procoveţele 
formează o categorie distinctă, im- 
plicată direct în săvârşirea Liturghi- 
ei, fapt pentru care se mai numesc 
şi văluri liturgice. Ele au destinaţii 
precise şi sunt împodobite cu scene 
consacrate din viaţa Mântuitorului, 
legate strâns de semnificaţia mo- 
mentelor liturgice la care participă. 
Mărimea lor variază în funcţie de 
menirea practică a fiecăruia dintre 
ele. 


Dimensiunile cele mai mari le are 
întotdeauna epitaful, a cărui temă 
iconografică - brodată sau pictată - 
reprezintă constant scena plângerii 
lui lisus, după coborârea Sa de pe 
cruce. Denumirea acestei piese este 
de origine greacă şi se compune din 
cuvintele epi şi taphos, ceea ce în- 
seamnă „peste mormânt” sau 
„deasupra mormântului”. Sensul 
etimologic al noţiunii acoperă nu- 
mai parţial semnificaţiile obiectului. 
Specific în exclusivitate cultului or- 
todox, epitaful are o destinaţie poli- 
funcţională, care variază de-a lun- 
gul anului în raport cu anumite săr- 
bători şi perioade, în Vinerea Mare 
din Săptămâna Patimilor este adus 
în mijlocul bisericii, înconjurat cu 
flori şi luminări aprinse; apoi este 
dus din nou în Altar pentru a fi aşe- 
zat pe Sfânta Masă; aici rămâne 
până în ziua Înălţării, când este ri- 
dicat şi repus la locul său obişnuit 
din concavitatea absidei principale. 


Aducerea epitafului, în Vinerea Ma- 
re, din altar în naos, simbolizează 
coborârea lui lisus de pe cruce, 
plângerea şi înmormântarea Sa; 
readucerea în Altar şi aşezarea lui 
pe Sfânta Masă, semnifică Invierea 
Mântuitorului a treia zi, iar ridica- 
rea de pe Sfânta Masă, la patruzeci 
de zile după Înviere, sugerează Înăl- 
ţarea Sa la cer. 


Încă din secolul al XV-lea, epitaful a 
început să fie confundat cu aerul, 
datorită faptului că ambele au ace- 


eaşi temă 
iconogra- 

bolizând 
jertfa lui 
lisus, 

-adevăr, sub raport iconografic, cele 
două categorii de văluri liturgice se 
deosebesc totuşi între ele în primul 
rând prin destinaţia lor funcționa- 
lă, dar şi ca dimensiuni. Aerul este 
de fapt unul din cele trei procoveţe - 
şi anume, cel mai mare dintre aces- 
tea - destinat să acopere vasele de 
cult pe timpul păstrării lor la pros- 
comidie sau să fie purtat pe umerii 
preotului care duce discul, la ieşirea 
cu Sfintele Daruri din timpul Heru- 
vicului. 

Aerul, după denumirea sa greceas- 
că, sau văzduhul, după cea de origi- 
ne slavonă, simbolizează, când se 
găseşte la proscomidie, cerul pe 
care a strălucit steaua călăuzitoare a 
magilor în drumul lor spre peştera 
din Betleem, în care S-a născut Ii- 
sus; când este purtat pe umerii pre- 
otului, la ieşirea cu Sfintele Daruri, 
semnifică trupul mort al Mântuito- 
rului, iar când acoperă sfintele vase, 
aşezate pe pristol, sugerează lespe- 
dea de pe mormântul Său. 


Având o formă dreptunghiulară, ca 
şi epitaful, laturile aerului rareori 
depăşesc lungimea de 0,70 m, pe 
câtă vreme laturile epitafului sunt 
întotdeauna mai mari de 1 m., ajun- 
gând uneori să depăşească 2 m. Ni- 
ciodată epitaful nu poate fi întrebu- 
inţat ca aer. 


Noţiunea de procovăţ (această 
formă este azi mai des folosită de- 
cât cea iniţială, pocrovăţ) deriva în 
limba română din  slavonescul 
„pokrovu”, având înţelesul de 
„acoperământ”. În biserică există 

trei procoveţe. Astfel, primul, a că- 
rui temă iconografică reprezintă 
împărtăşirea Apostolilor cu agneţ 
acoperă discul, copia şi steluța; cel 
de al doilea, reprezentând împărtă- 
şirea Apostolilor cu vin, se aşază 
peste potir şi linguriţă, iar aerul se 
aşterne peste toate la un loc. 


Pe timpul aflării lor la proscomidie, 
procoveţele mici simbolizează scu- 
tecele în care a fost înfăşat Iisus la 
Naştere, iar când sunt purtate la 
ieşirea cu Sfintele Daruri semnifică 
vălurile în care Mântuitorul a fost 
înfăşurat la înmormântare. 


Arta broderiei atinge în unele epita- 
furi, aere şi procoveţe româneşti din 
secolele al XV-lea şi al XVI-lea, cul- 
mile desăvârşirii atât sub raport 
compozițional şi cromatic, cât şi ca 
tehnică de execuţie. Se broda cu fir 
de aur, de mătase şi de argint, pe 
suport de catifea sau pe satin, de 
cânepă sau de in, în atelierele speci- 
alizate care funcționau pe lângă mă- 
năstiri şi curţile domneşti. Celebre 
sunt, pentru frumuseţea, măiestria 
şi fineţea execuţiei, aerele şi proco- 
veţele de la Suceviţa, Moldoviţa şi 
Putna, iar cele mai vechi epitafuri 
româneşti sunt cel de la Cozia din 
1396 (foto) şi de la Neamţ din 1437. 
Ele se disting prin monumentalita- 
tea şi sobrietatea compozițiilor, prin 
somptuozitatea şi dramatismul lor 
concentrat, prin grandoarea hierati- 
că a personajelor şi prin atmosfera 
lor cromatică, elegantă şi gravă to- 
todată. 


